ส่วนที่ 1

ข้อมูลสรุป (Executive Summary)

ธุรกิจอสังหาริมทรัพย์ในช่วงครึ่งปีหลังของปี 2547 ปรับตัวดีขึ้นและเริ่มเข้าสู่ภาวะปกติ
หลังจากที่ตกอยู่ในภาวะชะลอตัวในช่วงครึ่งปีแรก ซึ่งเป็นผลสืบเนื่องมาจากการ “เร่งซื้อ”
ก่อนที่มาตรการลดหย่อนทางภาษีจะสิ้นสุดไปเมื่อปลายปี 2546 ทั้งนี้
ความผันผวนของตลาดหลักทรัพย์ที่ได้รับผลกระทบจากการแพร่ระบาดของไข้หวัดนกและเหตุการณ์ความไม่สงบในภาคใต้
รวมทั้งการเพิ่มขึ้นของราคาน้ำมันในตลาดโลกส่งผลให้ความต้องการในอสังหา

ริมทรัพย์เพื่อการลงทุนลดลง อย่างไรก็ตาม อัตราดอกเบี้ยที่ทรงตัวอยู่ในระดับต่ำ
ประกอบกับความมั่นคงในอาชีพ
การงานและความเชื่อมั่นของผู้บริโภคเป็นปัจจัยเกื้อหนุนให้ความต้องการซื้ออสังหาริมทรัพย์เพื่อการอยู่อาศัยยังคงมีอยู่อย่างต่อเนื่อง
นอกจากนี้ การที่สถาบันการเงินต่าง ๆ ยังคงระมัดระวังด้านการปล่อยสินเชื่อให้แก่ผู้ประกอบการ
รายเล็ก ได้ส่งผลให้การเติบโตของธุรกิจอสังหาริมทรัพย์เป็นไปอย่างมีเสถียรภาพมากขึ้นด้วย

บริษัท แสนสิริ จำกัด (มหาชน) และบริษัทในเครือ
ได้ทยอยเปิดตัวโครงการที่อยู่อาศัยหลากหลายรูปแบบเพื่อตอบสนองความต้องการที่หลากหลายของลูกค้า
และทุกโครงการได้รับการตอบรับที่ดีจากลูกค้า ส่งผลให้บริษัทฯ มีผลประกอบการในปี 2547 ดังนี้
คือ มีกำไรสุทธิประมาณ 498 ล้านบาท จากรายได้รวมทั้งสิ้น 6,645 ล้านบาท เพิ่มขึ้นกว่าร้อยละ
74 จากช่วงเดียวกันของปีก่อน ทั้ งนี้ รายได้หลักของบริษัทฯ มาจากรายได้จากการขายโครงการ
คิดเป็นร้อยละ 86 รายได้จากธุรกิจโรงแรม คิดเป็นร้อยละ 8
รายได้ค่าบริการและการบริหารจัดการอาคาร คิดเป็นร้อยละ 3 รายได้จากโครงการเพื่อเช่า
คิดเป็นร้อยละ 2 และรายได้อื่น ๆ คิดเป็นร้อยละ 1

ในช่วงปี 2547 ที่ผ่านมา บริษัท แสนสิริ จำกัด (มหาชน)
ได้จัดโปรโมชั่นเพื่อส่งเสริมการขายในหลายลักษณะ ทั้งกระตุ้นการตัดสินใจซื้อทางตรง
หรือการเพิ่มกำลังการซื้อผ่านกลไกทางการเงิน เพื่อเพิ่มทางเลือกให้กับลูกค้า โดยบริษัทฯ
ได้ริเริ่มเป็นผู้นำในการพัฒนารูปแบบต่าง ๆ เช่น อยู่ฟรี 2 ปี และ Siri Future Fixed
ซึ่งได้รับความสนใจจากลูกค้าเป็นจำนวนมาก

นอกจากนี้ บริษัทฯ
ได้คิดค้นการนำเสนอทางเลือกที่แตกต่างในการออกแบบและตกแต่งภายในห้องพักอาศัยให้กับลูกค้า
จึงได้พัฒนา Design Center ซึ่งเป็นรูปแบบการเลือกตกแต่งห้องพักได้หลากสไตล์
เพื่อตอบสนองความต้องการสำหรับกลุ่มลูกค้าที่แตกต่างกัน
นับเป็นครั้งแรกในวงการธุรกิจคอนโดมิเนียมในประเทศไทย และบริษัทฯ
ยังคงมุ่งมั่นที่จะพัฒนานวัตกรรมเพื่อสร้างความพึงพอใจให้ลูกค้าอย่างต่อเนื่อง
และคาดว่าจะสามารถเปิดตัว “ดีไซน์ เซ็นเตอร์” สำหรับโครงการบ้านเดี่ยวได้ภายในปี 2548 นี้

บริษัทฯ ตระหนักถึงความสำคัญของการวิจัยพัฒนา
และใช้ข้อมูลที่ได้จากการวิเคราะห์และสำรวจตลาด
เพื่อเป็นแนวทางในการพัฒนาโครงการให้มีคุณภาพและสามารถตอบสนองความต้องการของลูกค้าได้ดีมาโดยตลอด
นอกจากนี้ บริษัทฯ ยังมีแหล่งข้อมูลเชิงลึก (Market insight) ที่สำคัญ คือ บริษัท พลัส
พร็อพเพอร์ตี้ พาร์ทเนอร์ จำกัด
ซึ่งเป็นผู้บริหารโครงการที่มีพื้นที่ภายใต้การบริหารมากที่สุดแห่งหนึ่งในประเทศไทย ทำให้บริษัทฯ
ทราบความเคลื่อนไหวของตลาดแต่ละส่วน
และนำข้อมูลมาใช้ในการพัฒนาผลิตภัณฑ์และประเมินความสามารถทางการตลาดของคู่แข่ง
รวมทั้งปรับเปลี่ยนกลยุทธ์ให้เหมาะสมกับภาวการณ์ได้

ในปี 2548 นี้ บริษัทฯ คาดว่า ธุรกิจอสังหาริมทรัพย์จะเติบโตแบบชะลอตัว
ยังคงมีการแข่งขันที่รุนแรง
และตราสินค้ายังคงเป็นปัจจัยสำคัญที่มีอิทธิพลต่อการเลือกซื้อบ้านของผู้บริโภค
โดยอัตราดอกเบี้ยที่ยังคงทรงตัวในระดับต่ำและการเติบโตของภาวะเศรษฐกิจ
จะเป็นปัจจัยสนับสนุนให้ความต้องการที่อยู่อาศัยเติบโตขึ้น ทั้งนี้
แนวโน้มการเพิ่มขึ้นของอัตราดอกเบี้ยจะไม่ส่งผลกระทบโดยตรงให้ความต้องการที่อยู่อาศัยลดลงอย่างมีนัยสำคัญ
แต่จะทำให้มีความต้องการบ้านระดับกลางมากขึ้น

บริษัทฯยังคงมุ่งเน้นด้านการพัฒนาโครงการเพื่อขายเป็นหลัก
และได้วางแผนงานให้สอดคล้องกับภาวะการณ์
โดยจะขยายฐานลูกค้าให้ครอบคลุมลูกค้าระดับกลางมากขึ้น
ด้วยการเพิ่มการพัฒนาโครงการบ้านเดี่ยวระดับราคากลางมากขึ้น
รวมทั้งมุ่งเน้นการเจาะตลาดทาวน์เฮ้าส์ ซึ่งเป็นธุรกิจที่มีอัตราการเติบโตสูง
โดยดำเนินการผ่านบริษัทลูก คือ บริษัทพลัส พร็อพเพอร์ตี้ พาร์ทเนอร์ จำกัด
อีกทั้งจะยังคงรักษาส่วนแบ่งตลาดและชื่อเสียงในด้านการเป็นผู้นำในธุรกิจคอนโดมิเนียม
โดยทยอยเสนอขายโครงการคอนโดมิเนียมอย่างต่อเนื่องและส่งมอบคอนโดมิเนียมให้ลูกค้าตามกำหนดเวลา

บริษัทฯ คาดว่าจะมีรายได้เพิ่มขึ้น จากการเสนอขายโครงการมากขึ้นอย่างต่อเนื่อง
โดยมีกลยุทธ์ที่สำคัญ คือ การสร้างความพึงพอใจให้ลูกค้า
ด้วยการส่งมอบโครงการที่มีคุณภาพและสามารถตอบสนองความต้องการที่หลากหลายของลูกค้า
อันจะนำมาซึ่งความเติบโตของธุรกิจอย่างต่อเนื่องและยั่งยืน